
SVEIKATOS IR SOCIALINĖS APSAUGOS SKYRIAUS SPECIALISTO PAREIGYBĖS APRAŠYMAS

I SKYRIUS
PAREIGYBĖ

1.	Sveikatos ir socialinės apsaugos skyriaus specialistas yra specialistų grupės darbuotojas, dirbantis pagal darbo sutartį (toliau – darbuotojas).
2.	Pareigybės lygis – A2. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3.	Darbuotojas, einantis šias pareigas, turi atitikti šiuos specialiuosius reikalavimus:
3.1. turėti aukštąjį universitetinį arba aukštąjį koleginį socialinių mokslų studijų srities išsilavinimą (bakalauro arba profesinio bakalauro kvalifikacinį laipsnį) ar jam lygiavertę aukštojo mokslo kvalifikaciją
arba turėti aukštąjį universitetinį arba aukštąjį koleginį išsilavinimą (bakalauro arba profesinio bakalauro kvalifikacinį laipsnį) ar jam lygiavertę aukštojo mokslo kvalifikaciją ir ne mažesnę kaip 1 (vienų) metų darbo patirtį bent vienoje iš šių sričių: socialinių paslaugų, lygių galimybių, moterų ir vyrų lygybės, smurto artimoje aplinkoje prevencijos ar pagalbos smurtą patyrusiems asmenims teikimo. 
3.2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius lygių galimybių, moterų ir vyrų lygybės, smurto artimoje aplinkoje, socialinių paslaugų formavimo, plėtros ir įgyvendinimo sritis;
3.3. mokėti valdyti, kaupti, sisteminti, apibendrinti informaciją ir rengti išvadas;
3.4. gebėti analizuoti statistinę bei ekonominę informaciją, teikti išvadas bei pasiūlymus;
3.5. sugebėti savarankiškai planuoti, organizuoti savo veiklą;
3.6. sklandžiai dėstyti mintis raštu ir žodžiu, išmanyti dokumentų rengimo taisykles, mokėti dirbti kompiuteriu (Microsoft Office programa).

III SKYRIUS
ŠIAS PAREIGAS EINANČIO DARBUOTOJO FUNKCIJOS

4.	Šias pareigas einantis darbuotojas:
4.1. Koordinuoja socialinių paslaugų formavimo, plėtros ir įgyvendinimo procesus savivaldybėje, užtikrindamas jų atitiktį gyventojų poreikiams, teisės aktų reikalavimams bei socialinės politikos kryptims. Šiai funkcijai įgyvendinti darbuotojas:
4.1.1. vykdo socialinių paslaugų formavimo, plėtros ir įgyvendinimo veiklas savivaldybėje, siekdamas atliepti gyventojų socialinius poreikius ir teisės aktų reikalavimus.
4.1.2. analizuoja socialinių paslaugų poreikį, atsižvelgdamas į gyventojų demografinę, socialinę ir ekonominę situaciją;
4.1.3. rengia ir pagal kompetenciją vertina socialinių paslaugų teikimą reglamentuojančių teisės aktų, tvarkų, sutarčių ir kitų dokumentų projektus;
4.1.4. koordinuoja socialinių paslaugų teikėjų veiklos priežiūrą, vertina jų paslaugų kokybę;
4.1.5. rengia siūlymus dėl socialinių paslaugų poreikio vertinimo, plėtros ir efektyvumo didinimo;
4.2. Koordinuoja lygių galimybių, moterų ir vyrų lygybės bei smurto artimoje aplinkoje prevencijos ir pagalbos smurto artimoje aplinkoje pavojų patiriantiems ar smurtą patyrusiems asmenims priemonių įgyvendinimą savivaldybėje. Šiai funkcijai įgyvendinti darbuotojas:
4.2.1. rengia ir įgyvendina konkrečias priemones, skirtas lygioms galimybėms, moterų ir vyrų lygybei, smurto artimoje aplinkoje prevencijai ir pagalbos smurto artimoje aplinkoje pavojų patiriantiems asmenims ar smurtą patyrusiems asmenims teikimui užtikrinti;
4.2.2. dalyvauja rengiant strateginius savivaldybės dokumentus, teisės aktus, atlieka jų įgyvendinimo stebėseną;
4.2.3. dalyvauja atliekant rengiamų teisės aktų poveikio lytims ir lygioms galimybėms vertinimą;
4.2.4. teikia pasiūlymus dėl moterų ir vyrų lygybės, lygių galimybių ir nediskriminavimo aspektų integravimo į dokumentų planavimo, rengimo, įgyvendinimo, stebėsenos ir vertinimo etapus;
4.2.5. įgyvendina lygių galimybių, moterų ir vyrų lygybės bei smurto artimoje aplinkoje prevencijos politikos priemones savivaldybėje: renka duomenis, rengia pasiūlymus, bendradarbiauja su nacionalinėmis ir tarptautinėmis institucijomis. Organizuoja ir vykdo veiklas, susijusias su Smurto artimoje aplinkoje prevencijos komisijos veikla: rengia posėdžių darbotvarkes ir medžiagą, protokoluoja, seka priimtų sprendimų įgyvendinimą, rengia ataskaitas bei teikia metodinę pagalbą komisijos nariams;
4.3.	Vykdo kitus su savo funkcijomis susijusius nenuolatinio pobūdžio skyriaus vedėjo nenuolatinio pobūdžio pavedimus, nenumatytus šiame aprašyme, pagal kompetenciją. 

